Id-Deċiżjoni tal-Kummissjoni
tat-22 ta' Awwissu 2002
li tistabblixxi l-kundizzjonijiet ta' rappurtar standard għal programmi ta' qerda u ta' kontroll ta' mard ta' l-annimali ko-finanzjati mill-Komunità u li tabbroga d-Deċiżjoni 2000/322/KE
(notifikata taħt id-dokument numru K (2002) 3103)
(Test b'rilevanza għaż-ŻEE)
(2002/677/KE)
IL-KUMMISSJONI TAL-KOMUNITAJIET EWROPEJ,
Wara li kkonsidrat it-Trattat li jistabbilixxi il-Komunità Ewropea,
Wara li kkondsidrat id-Deċiżjoni tal-Kunsill 90/424/KEE tas-26 ta' Ġunju 1990 dwar l-ispiża fil-qasam veterinarju [1] kif l-aħħar emendata b' Deċiżjoni 2001/572 [2] u b'mod partikolari l-Artikolu 24(11) tagħha,
Billi:
(1) Id-Deċiżjoni 90/424/KEE tipprovdi għall-possibilità ta' parteċipazzjoni finanzjarja mill-Komunità fil-programmi għall-qerda u l-kontroll ta' mard ta' l-annimali. Kull sena, l-Istati Membri għandhom jissottomettu l-programmi li għalihom jixtiequ jirċievu kontribuzzjoni finanzjarja.
(2) Sistema ta' valutazzjoni għandha tinħoloq għal-iskop ta' stima tal-progress li jkun sar matul l-imlipentazzjoni tal-programmi ta' qerda u kontroll. Is-sistema ta' valutazzjoni għandha tinkludi sistema ta' rapporti biex tingħata informazzjoni epidemjoloġika mill-programmi. Huwa mixtieq li jkun hemm armonizzazzjoni fis-sistema tar-rapporti
(3) Ir-responsabilità primarja għall-implimentazzjoni u s-suċċess tal-programmi ta' qerda u kontroll, kif ukoll ta'l-amministrazzjoni finanzjarja tajba tal-miżuri ko-finanzjati, tkun fuq l-istat membru li jagħmel l-applikazzjoni.
(4) Ġew stabbiliti permezz tad-Deċiżjoni tal-Kunsill 90/638/KEE [3] kriterji għall-programmi ta' qerda u kontroll prevvisti fid-Deċiżjoni 90/424/KEE, Artiklu 24, (2)
(5) Id-Deċiżjoni 90/638/KEE, Anness 1, Punt 13, tiddisponi illi l-programmi ta' qerda sottomessi mill-Istati Membri lill-Kummissjoni għall-ko-finanzjament għandu jkun fihom mill-anqas, fejn neċessarju, regoli għall-kumpens adegwat lill-bdiewa għal annimali maqtula mill-aktar fis possibli.
(6) Hu approprjat illi fin-nuqqas ta' dawn ir-regoli l-kumpens jitħallas fi żmien 90 jum.
(7) Din id-Deċiżjoni tissostitwixxi id-Deċiżjoni tal-Kummissjoni 2000/322/KE tat-13 ta' April 2000 li stabbiliet ħtieġiet standard għar-rapporti sottomessi dwar programmi għall-qerda u l-monitoraġġ ta' mard ta' l-annimali approvati għal-ko-finanzjament mill-Komunità [4], li għandhom jiġu abbrogati mid-data li fiha din id-Deċiżjoni presenti tiġi applikabbli.
(8) Il-miżuri prevvisti f'din id-Deċiżjoni jaqblu ma' l-opinjoni tal-Kumitat Permanenti fuq il-katina ta' l-ikel u s-Saħħa ta' l-Annimali,
ADOTTAT DIN ID-DEĊIŻJONI:
Artikolu 1
Għall-iskop ta' din id-Deċiżjoni, jgħoddu dawn id-definizzjonijiet
(a) Valutazzjoni preliminari teknika u finanzjarja tal-programm: Valutazzjoni preliminari tal-programm korrenti li għandha tiġi sottomessa lill-Kummissjoni qabel l-1 ta' Ġunju, kif prevvist fl-Artiklu 24(7) tad-Deċiżjoni 90/424/KEE;
(b) Rapporti intermedji: ir-rapporti li għandhom jiġu sottomessi lill-Kummissjoni skond skeda regolari taż-żmien;
(ċ) Rapporti finali: ir-rapporti li għandhom jiġu sottomessi lill-Kummissjoni għas-sena sħiħa ta' applikazzjoni tal-programm;
(d) Applikazzjonijiet għall-ħlas: applikazzjonijiet tal-ħlas kif imsemmija fl-Artikolu 24(8) tad-Deċiżjoni 90/424/KEE.
Artikolu 2
L-Istati Membri għandhom, għar-rigward tal-programmi ta' qerda u kontroll adottati skond l-Artiklu 24 tad-Deċiżjoni 90/424/KEE, jissottomettu valutazzjoni preliminari, teknika u finanzjarja, rapporti intermedji u rapporti finali skond din id-Deċiżjoni.
Artiklu 3
L-valutazzjoni prelimari, teknika u finanzjarja ta' programm approvat għall-ko-finanzjament għandu jkun fiha mill-anqas l-informazzjoni speċifikata fl-Anness I.
Artiklu 4
1. Ir-rapporti intermedji għandu jkun fihom mill-anqas l-informazzjoni speċifikata fl-Annessi II, III u IV, kif xieraq, għall-mardiet li ġejjin:
Tuberkulożi bovina, bruċellosi bovina, bruċellosi ovina u kaprina, lewkożi enżootika bovina, IBR/IPV, paratuberkulożi, CBPP,antraċi, maedi visna, CAEV, deni katarrali tal-muntun, marda ta' Aujesky's, pesta Afrikana tal-majjali, deni tal-majjali klassiku, marda vexxikulari tal-majjali, idroperikardite, babeżjożi, anaplażmożi, IHN, ISA, salmonella pullorum, salmonella gallinarum u mycoplasma galli-septicum.
2. Għall-idrofobija, rapporti intermedji għandu jkun fihom l-informazzjoni rilevanti kollha.
Artiklu 5
1. Ir-rapporti finali għandu jkun fihom l-applikazzjonijiet għall-ħlas u ukoll mill-anqas l-informazzjoni speċifikata fl-Annessi II, III, IV,V, VI u VII, kif suppost, għall-mardiet li ġej:
CBPP,antraċi, maedi visna, CAEV, deni katarrali tal-muntun, marda ta' Aujesky's, pesta Afrikana tal-majjali, deni tal-majjali klassiku, marda vexxikulari tal-majjali, idroperikardite, babeżjożi, anaplażmożi, IHN, ISA, salmonella pullorum, salmonella gallinarum u mycoplasma galli-septicum.
2. Dwar l-idrofobija, ir-rapporti finali għandu jkun fihom l-informazzjoni rilevanti kollha u jinkludu l-applikazzjonijiet għall-ħlas ta' ko-finanzjament.
3. Għall-iskop li timtela t-tabella stabbilita fl-Anness VII, mingħajr preġudizzju ta' l-Artiklu 4(2) tar-Regolament tal-Kummissjoni (KE) Nru 296/96 [5], l-Istati Membri għandhom jindikaw fil-kolonna 'kumpens' il-kumpens mogħti, fi żmien 90 jum minn meta l-annimal jinqatel u wara l-preżentazzjoni ta' l-applikazzjoni mimlija.
Artiklu 6
Id-Deċiżjoni 2000/322/KE hi abbrogata b'effett mill-1 ta' Jannar 2003.
Artiklu 7
Din id-Deċiżjoni tapplika għal programmi għall-qerda u l-kontroll ta' mard ta' l-annimali li għandhom jiġu implimentati mill-1 ta' Jannar 2003.
Artiklu 8
Ta' din id-Deċiżjoni huma destinatarji l-Istati Membri.
Magħmula fi Brussel, fit-22 ta' Awwissu 2002.